Uutisissa: -
Juutalaiset vapautettiin natsien keskitysleireiltä 75 vuotta sitten.
Maailman johtajat tulivat Jerusalemiin vastustamaan antisemitismiä.
Ja: Boko Haram sieppasi ja tappoi nigerialaispastorin.
Miksi terroristiryhmä hyökkää kristittyjen kimppuun?
Tapaamme pakoon päässeitä.
Lisäksi: Hän varttui sotavyöhykkeellä ja oppi paitsi selviytymään, -
myös palvelemaan muita.
KRISTILLISEN MAAILMAN UUTISET
Hei! Tervetuloa kristillisen maailman uutisten pariin!
Antisemitismi elää yhä, 75 vuotta holokaustin jälkeen, -
myös Yhdysvaltojen kongressissa.
Näin sanoi USA:n varapresidentti Mike Pence haastattelussamme.
Pence osallistui Jerusalemissa holokaustin muistojuhlaan.
Hän puhui Raamattu-uskollisten tuesta Israelille ja juutalaisille.
CBN:n David Brody jututti häntä Vanhassakaupungissa.
Holokausti voi olla historiaa, -
mutta juutalaisviha ja antisemitismin nousu ovat hyvin paljon läsnä yhä.
Keskustelin siitä varapresidentti Pencen kanssa lähellä Länsimuuria.
Väkivaltainen antisemitismi lisääntyy kaikkialla maailmassa.
Siitä osoituksena tuhoisat Pittsburghin ja Los Angelesin synagogaiskut.
Se nousee esiin myös puheissa. Yksi esimerkki on BDS-liike, -
joka yrittää saada ihmiset vetämään investoinnit Israelista.
Sitä kuulee myös kongressin saleissa.
Tätä antisemitististä retoriikkaa ei ole tuomittu voimakkaasti ja yleisesti, -
kuten olisi pitänyt.
Esimerkiksi Ilhan Omarilta ja Rashida Tlaibilta.
Ihmiset viljelevät antisemitistisiä herjauksia ja stereotypioita, -
eikä heitä vedetä vastuuseen. Sitä ei voi hyväksyä.
Matka Israeliin on Raamattu-uskolliselle Pencelle -
myös hyvin hengellinen kokemus.
Miksi evankelikaalit rakastavat Israelia ja juutalaiskansaa?
Kristityt uskovat vakaasti, että meidät on kutsuttu siunaamaan Israelia.
Israelia siunaavat siunataan ja kiroavat kirotaan, sanoo Raamattu.
Jo ennen Amerikan perustamista amerikkalaiset vaativat -
Israelin ennalleen asettamista Luvatuksi maaksi.
Kun Israel itsenäistyi vuonna 1948, -
USA oli ensimmäinen Israelin tunnustanut maa.
Olemme pysyneet sen rinnalla, sillä meillä on sydämen yhteys.
David Brody, CBN News, Jerusalem.
Kiitos, David. Haastattelun voi katsoa kokonaisuudessaan -
Faith Nation -ohjelmassa kotisivuillamme.
Nigeriassa Boko Haram -islamistiliike on tappanut kristityn pastorin.
Pastori Lawan Andimi oli Nigerian kristillisen liiton pitkäaikainen jäsen.
Boko Haram -taistelijat mestasivat hänet. Hänet siepattiin 2. tammikuuta.
Hän kielsi videolla perhettä surkuttelemasta häntä, -
sillä Jumalan tahtoa on kunnioitettava.
Isisin inspiroima Boko Haram -terroriryhmä on ajanut -
miljoonat kristityt pakosalle. Kristityt eivät silti luovu uskosta ja unelmista.
Toimittaja Chuck Holton kävi pakolaisleirillä Abujan lähellä -
tapaamassa kristittyjä, jotka pitävät kiinni toivosta ja rukouksesta.
On sunnuntaiaamu Nigeriassa. Kristityt kautta maan lähtevät kirkkoon.
Nigeriassa asuu maanosan suurin kristitty yhteisö. Kirkkoja on paljon.
Family Worship Center -seurakunta vetää tuhansia ylistämään.
Pastori on Regentin yliopiston kasvatti.
Vain kivenheiton päässä ihmiset yrittävät löytää ruokaa -
selviytyäkseen tästä päivästä.
Olen Nigerian pääkaupunki Abujan liepeillä.
Tämä on pakolaisleiri, jolla asuu 1 500 ihmistä.
He ovat paenneet kylistä maan pohjois- ja länsiosista.
Nigeriassa on noin 2,5 miljoonaa maansisäistä pakolaista.
Tämä onkin maailman suurimpia humanitaarisia kriisejä.
Näille ihmisille yhteistä on se, että he ovat kristittyjä.
Aisha, 29, varttui maan pohjoisosissa perheensä kanssa -
raapien kokoon niukan elannon muiden kyläläisten tavoin.
Hän on kristitty etnisestä ryhmästä, joka on Länsi-Afrikan suurimpia.
Nuoren äidin elämä oli jo valmiiksi rankkaa.
Marraskuussa 2013 Boko Haram hyökkäsi kyläämme.
He tappoivat appeni ja sieppasivat kylän lapsia.
Olimme todella peloissamme. Pakenimme vuorille.
Boko Haram syntyi vuonna 2002 paljon ennen Isisiä.
Liike muuttui yhä radikaalimmaksi.
Vuonna 2011 se räjäytti autopommin -
tämän YK-lähetystön edessä Abujassa.
Ryhmä on tappanut tuhansia ihmisiä ympäri Nigeriaa.
Vuonna 2015 se nimettiin maailman vaarallisimmaksi terroriryhmäksi.
Terrorin pääkohde ovat kristityt.
Enoch Yeohanna oli Aishan naapuri.
He alkoivat polttaa kirkkoja, tappaa pastoreita, -
tappaa jäseniä ja sulkea kirkkoja.
Syyskuun 29. päivänä 2014 -
he hyökkäsivät kylääni.
Kymmenen maissa minulle soitettiin, että he ovat tappaneet isäni.
Hänen käskettiin kieltää Kristus. Hän ei suostunut. Häneltä katkaistiin käsi.
Kun hän ei vieläkään suostunut, käsi katkaistiin kyynärpäästä.
Kun hän vielä vastusteli, häntä ammuttiin kolmesti.
Otsaan, niskaan ja rintaan.
Monella 1 500 kristitystä on samanlainen tarina.
Hanatun piti paeta jalkaisin rajan yli Kameruniin -
kantaen 3-vuotiasta tytärtään.
Pakenimme Boko Haramia.
Kävelin kaksi kuukautta takaisin Nigeriaan.
Saavuttuaan hän tajusi, ettei leirillä ollut koulua.
Hän päätti tehdä asialle jotain.
Minua vaivasi se, etteivät lapset voineet käydä koulua.
Aloimme keskustella, miten järjestämme asian -
vai jätämmekö heidät näin.
Boko Haram menestyy osaltaan lukutaidottomuuden vuoksi.
Jos lapset eivät käy koulua, -
se vaikuttaa meihin suoraan tai epäsuorasti.
Kiitos Jumalalle, olemme nähneet lapsissa suuren muutoksen.
Lukemisen ja laskemisen lisäksi lapset saavat oppia kulttuuristaan.
Monet lapset eivät ole koskaan nähneet kotiseutuaan.
On eräs laulu, jota lapset tapaavat laulaa: "Kotini, kotini."
Oma koti kullan kallis.
Kotini, kotini.
Milloin näen kotini?
On satanut koko yön.
Muovit hökkelien katoilla alkavat vuotaa nopeasti.
On vaikeaa, kun sateella katot alkavat vuotaa.
Vuoteemme kastuvat.
Elämme ruoka-avustuksilla. Ellei niitä tule, näemme nälkää.
Nigerian armeija on viime kuukausina iskenyt laajalti Boko Haramia vastaan.
Kumpikin on kärsinyt tappioita, mutta tilanne ei hellitä.
Ahdingosta huolimatta kristityt luottavat rukouksen voimaan.
Usko on auttanut rukouselämääni.
Uskovien rukoukset maailmalla ovat kantaneet meitä.
Rukoukseni on, että pääsisimme kotiin -
palvelemaan Jumalaa yhdessä ja elämään rauhassa.
Nigerian pääkaupungista CBN Newsille raportoi Chuck Holton.
Tulossa: Hän varttui sotavyöhykkeellä ja oppi paitsi taistelemaan, -
myös auttamaan muita selviytymisessä.
Hän perusti kristillisen tv-työn, joka on maailman suurimpia...
Tervetuloa Klubi 700:aan.
...globaalin avustusjärjestön, joka osoittaa Jumalan rakkautta...
Kiitos avustanne!
...johtavan yliopiston.
Valmistuvat, siirtäkää tupsut.
Hän kirjoitti New York Timesin bestsellerin.
Nyt Pat Robertson haluaa jakaa merkittäviä oivalluksia -
elämästään Jumalan Sanassa.
"Ten Laws for Success" -uutuuskirjassa -
hän avaa voittoisaa työ-, perhe- ja talouselämää.
Opit lakeja, jotka vaikuttavat menestykseen sinun hyväksesi.
Tosielämän ohjekirja, joka voi mullistaa elämäsi.
Tilaa ruudun numerosta -
tai osoitteesta cbn.com -
Pat Robertsonin uutuuskirja "Ten Laws for Success".
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Yksi maa, kaksi sotaa.
Arabien―Israelin sota vuonna 1967 ja PLO:n karkotus Jordaniasta v. 1970 -
aiheuttivat paljon levottomuuksia Lähi-idässä.
Eräälle nuorelle toimittajalle se aika oli päivittäistä selviytymistaistelua.
Sodan aikana syntynyt Abdallah Daher oppi jo varhain -
selviytymään maassa, jota repivät kaaos, epävarmuus ja kuolema.
Vuonna 1970 Libanon oli Israelin ja palestiinalaisten sodan näyttämö.
Palestiinalaisten vapautusjärjestö pommitti ja ampui raketti- ja tykkitulta
Libanonista Israeliin päivittäin.
Samaan aikaan Libanonin kristittyjen ja muslimien välille syttyi sota.
Nuori Abdallah eli näiden kahden sodan keskellä.
Toimittajana hän koki omakohtaisesti kuoleman ja syvän menetyksen.
Vuonna 2000 Abdallah perheineen sai viimein turvapaikan Yhdysvalloista.
Nyt palkittu toimittaja tuottaja ja ohjaaja kertoo tarinansa.
Hänen uusi kirjansa Fight (Taistelu) kuvaa sodan karua todellisuutta -
ja toivoa ja rauhaa, jonka Kristuksen löytäminen antoi.
Pommi räjähti vieressäni. Kaikki lähellä kuolivat tai haavoittuivat.
Sotilas oli työntänyt minut juuri sirpaleiden ulottumattomiin.
Olin ainoa, joka selviytyi naarmuitta.
Abdallah Daher liittyy seuraamme.
Hän on olennainen osa uutistiimiämme.
Hän on ohjannut, leikannut -
ja ollut mukana tuottamassa ohjelmaa yli 20 vuotta.
Kiva saada sinut tälle puolelle.
Millaista oli varttua sotavyöhykkeellä. Miten se muovasi nuoruuttasi?
Elämä sotavyöhykkeellä on pahinta, mitä voi olla.
Se on traagista.
Se nostaa elämässä esiin pahimmat asiat.
Ei esimerkiksi näe mitään toivoa.
Elämä sotavyöhykkeellä vaikuttaa ihmiseen psyykkisesti.
Se muuttaa täysin eri ihmiseksi.
Ihmisestä tulee sydämetön ja tunteeton.
Välillä harkitsin itseni tappamista, -
sillä en enää tunnistanut itseäni. Kadotin identiteettini ihmisenä.
Se oli tietysti ennen sitä, kun kohtasin Kristuksen ja minusta tuli kristitty.
Sota vaikutti minuun todella suunnattomasti.
Se oli rankkaa minulle, sisaruksilleni ja vanhemmilleni.
Luin kirjasi. Se on loistava ja myös pelottava.
Miten Jumala auttoi sinua ja perhettäsi selviytymään?
Sinullahan on paljon sisaruksia. - Niin on.
Vaellukseni Herran kanssa tultuani uskoon muutti elämäni, -
sillä aiemmin painoin jatkuvasti äärirajalla.
Pyrin äärimmäisyyksiin kokeillakseni, miten pitkälle onneni kantaa.
Elämä ei merkinnyt minulle enää mitään.
Lopuksi on vain epätoivo.
Koska kuolemaa on kaikkialla. - Niin. Se on hyvin traagista.
Ei näe valoa tunnelin päässä. On vailla toivoa.
Ajattelin, että voin kuolla milloin vain, tänään, huomenna.
Jokainen eletty päivä oli voitto.
Siksi vein asiat äärimmäisyyksiin.
Halusin nähdä, miten pitkälle voin mennä.
Siksi myös näkemänne video sisälsi äärimmäistä materiaalia, -
sillä elin kaiken sen keskellä.
Herra varjeli minua monta vuotta.
Monen monituista vuotta uudelleen ja uudelleen.
En tiennyt sitä. En nähnyt sitä. Luulin sen johtuvan rohkeudestani.
Pystyn hyppäämään keskelle taistelukenttää ja olemaan siellä.
Sen ansiosta selviydyn.
Mutta kun otin vastaan Herran, -
tiesin, että Herra oli varjellut minua -
ja pitänyt minusta huolta koko sen ajan.
Kerro, miten tulit Amerikkaan.
Sodan ja kaiken Libanonissa kokemamme takia -
minulle riitti, ja päätin lähteä maasta.
En halunnut, että lapseni joutuvat kokemaan samaa -
kuin itse olin kokenut. Se ei ollut ihmisen elämää.
En halua heidän kohtaavan epävarmuutta, epävakautta -
ja kaikkea muuta, mitä itse jouduin kohtaamaan.
Halusin heille paremman tulevaisuuden ja elämän.
Siksi päätin lähteä maasta.
Menimme pakolaisleirille.
Sieltä tulimme USA:han. Olemme eläneet täällä siitä asti.
Muistan elävästi kirjasta kohdan, -
jossa perheenne pakeni pommituksia aina pommisuojan.
Se oli vajaan sadan metrin päässä talostanne, eikö? - Aivan.
Olitte siellä joskus päiväkausia.
Miksi päätit kirjoittaa näistä muistoista kirjassasi?
Kirjoittamiselle oli monia syitä.
Ensiksikin koen, että ihmisten täytyisi tietää muiden ihmisten elämästä.
Yksi tärkeä syy olivat lapseni. Halusin heidän oppivan ja ymmärtävän, -
ettei mitään saa pitää itsestään selvänä.
Meistä tulee helposti itsetyytyväisiä ja kiittämättömiä, vaikka olisi kaikkea.
Haluan muistuttaa, että pitää olla kiitollinen siitä, mitä meillä on -
ja kiittää Jumalaa siitä, että on hyvin, hyvin siunattu.
Kirjan nimi on Fight. Vastusta pahaa, pakene pimeyttä.
Se kertoo, että tragediankin keskellä on toivo, jonka voi löytää Kristuksesta.
Onnittelut kirjasta. Kiva, että olit vieraanamme.
Tulossa: Miehen näky lähetystyöntekijöiden palvelemisesta -
on lähtemäisillään lentoon.
Kyse on kilpailusta. - Keräsin paineita, ja ihmisillä oli odotuksia.
Kyse on voittamisesta. - Sanomme aina: jatka harjoittelua.
Kyse on loppuun asti menemisestä.
Isänä tehtäväni on johtaa ja olla paras mahdollinen aviomies ja isä.
Shawn Brownin ohjelma -
CBN:n uutiskanavalla.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Kohenna taloutta, ylläpidä kestävää liittoa ja menesty kaikissa toimissasi.
Pat Robertsonin "Ten Laws for Success" -uutuuskirja -
avaa voittoisaa työ-, perhe- ja talouselämää.
Nämä lait auttavat voittamaan elämäsi haasteet ja saavuttamaan tavoitteesi.
Uudistu ja muuta elämäsi Pat Robertsonin uutuuskirjan avulla.
Tilaa puhelimitse tai kotisivuilta.
Maailman ensimmäinen kristillinen lentoyhtiö on näkemässä päivänvalon.
CBN:n Caitlin Burke raportoi, -
että yhtiö palvelee erityisesti lähetystyöntekijöitä.
Akkukytkin
Varapumppu
APU-luukku
Pohjoistexasilainen ilmailujärjestö pyrkii täyttämään lähetyskäskyn.
Annamme lähetystyöntekijöille siivet.
Evankeliumi pitää viedä kaikkeen maailmaan.
Judah 1:n halli on täynnä pienkoneita.
Se aikoo aloittaa kaupallisen lentotoiminnan lähetystyön tarpeisiin.
Pystymme kuljettamaan pieniä, 10―12 hengen tiimejä lähetyskentille.
Tulevaisuudessa, kun saamme tarvittavan tyyppikelpuutuksen, -
voimme viedä jopa 136 hengen tiimin ja 7 700 kilon lastin -
kaikkialle maailmassa, totta kai.
Kun hurrikaani Dorian iski Bahamaan, Judah 1:n ansiosta -
CBN:n Operaatio Siunaus (OB) tavoitti uhrit ja auttoi heitä.
Luonnonkatastrofin iskiessä pääsemme paikan päälle nopeasti.
Kun Dorian iski, OB kysyi meiltä, kuinka tiimit saadaan perille nopeasti.
Pienkoneet ovat käteviä silloin, -
kun isot kentät ovat kiinni.
Judah 1 kuljetti OB-tiimit tuhoja kärsineille saarille -
sekä myös kuormalavoittain avustustarvikkeita, -
kuten vedenpuhdistusjärjestelmiä, klooria, hätäapua ja lääkintäapua.
Pakottaako jalkoja?
Everett Aaron perusti Judah 1:n vuonna 1994.
Hän kertoo, miten Jumala kutsui hänet.
Näin satoja lentokoneita rivissä täynnä ruokaa, lääkkeitä, Raamattuja.
Moottorit käynnissä. Miehistö, henkilökunta valmiina. Kaikki valmiina.
Olin tosi innoissani. Tiesin, että koneet olivat lähdössä lähetyskentälle.
Hän näki lähetystiimejä, mutta kukaan ei noussut koneeseen.
Aaron tunsi Pyhän Hengen murheen. Hän kysyi, miksei kukaan liiku.
Herra sanoi: "Kukaan heistä". Hän tarkoitti lähetystyöntekijöiden lisäksi-
lentäjiä, lentoemäntiä ja stuertteja, mekaanikkoja ja kaikkia muita.
Hän sanoi: "Kukaan heistä ei täytä kutsuaan, ellet hanki koneita."
Aaron toivoo, että vuonna 2020 Judah 1 muuttuu järjestöstä -
maailman ensimmäiseksi kristilliseksi lentoyhtiöksi.
Se avaisi meille ovet mennä minne tahansa ja tehdä mitä tahansa.
Se avaa myös mahdollisuuden -
lentotoiminnan ja lähetyslentämisen lisäksi -
avata oma lentokoulu ja kouluttaa lähetyslentäjiä.
Se avaa mahdollisuuden tehdä todella monia asioita.
Judah 1:n motto on "Sinun kätesi, Jumalan rakkaus, meidän siipemme."
Kun haluat lähteä, Judah 1 vie sinut.
Caitlin Burke, Denison, Texas.
Kiitos, Caitlin. Pysykää kanavalla. Ohjelma jatkuu hetken kuluttua.
Washingtonista rehellisiä raportteja, haastatteluja ja analyysejä -
kokeneilta toimittajiltamme David Brodyltä, Jenna Browderilta, -
Ben Kennedyltä ja Amber Strongilta.
Pääuutiset politiikan saralta.
Kerromme saavutuksistamme.
Katso Faith Nation arki-iltaisin CBN-uutiskanavalta.
Kotirintamalla.
CBN:n Kotirintamalla-ohjelmassa kerromme sotilaidemme työstä -
heidän puolustaessaan maatamme.
CBN on käynnistänyt hankkeen kotirintaman auttamiseksi.
Se auttaa sotilaiden perheitä yhdessä seurakuntien kanssa -
aina remontoinnista veteraanien hoitomaksuihin.
"Kotirintamalla" tiistaiaamuisin CBN:n uutiskanavalla.
Hän perusti yhden maailman suurimmista kristillisistä tv-kanavista-
ja johtavan yliopiston. Hänestä tuli bestseller-kirjailija.
Nyt Pat Robertson haluaa jakaa merkittäviä oivalluksia -
elämästään Jumalan Sanassa.
"Ten Laws for Success" -uutuuskirjassa -
hän avaa voittoisaa työ-, perhe- ja talouselämää.
Tilaa puhelimitse tai kotisivuilta.
Pastorit saarnaavat evankeliumia tuoreella ja pelottomalla tavalla.
Liity Next Gen Voices -ohjelman seuraan joka viikko.
Näet, että Jumala muuttaa sukupolvemme.
Filippiineillä Taal-tulivuoren purkaus -
on pakottanut kymmenettuhannet ihmiset evakuointikeskuksiin.
Niissä Operaatio Siunaus hoitaa niin fyysisiä kuin hengellisiä tarpeita.
Aasian-kirjeenvaihtaja Lucille Talusan kertoo, että perhekuntia tulee uskoon.
Remedios Sacdalan suree sitä, -
että perhe joutuu elämään kurjissa olosuhteissa evakuointikeskuksessa.
Hän on koko elämänsä ajan hoitanut sisarustensa lapsia.
Häneen sattuu, että lapsetkin kärsivät Taal-tulivuoren purkauksesta.
Koko 16-jäseninen perhe asuu luokkahuoneessa.
Pelkäsimme, sillä järistykset olivat voimakkaita ja niitä tuli usein.
Nukuimme ulkosalla. Siksi päätimme lähteä pois.
Yksi perheestä näytti CBN Newsille halkeamat, -
jotka syntyivät vulkaanisessa järistyksessä.
Perheen koti sijaitsee Calacan kaupungissa, -
jossa maahan ilmestyi purkauksen jälkeen halkeamia.
Vierailumme jälkeen viranomaiset sulkivat kaupungin kokonaan.
Rukoilin Jumalalta armoa, että purkaukset loppuisivat -
eivätkä muut joutuisivat kärsimään samaa kuin me.
Minun käy sääliksi lapsia.
Remedios on tämän pojan isotäti.
Poika on kolmatta päivää kuumeessa.
On kurjaa nähdä perhe näin epämukavissa olosuhteissa.
Lapset sairastuvat. Myös perheen vanhukset ovat sairaita.
Pahinta on, ettemme tiedä, miten kauan tämä kestää.
Tulevaisuus on epävarma.
Sinä päivänä Javee ja muu perhe saivat toivoa, -
kun Operaatio Siunaus tuli koululle antamaan lääkintäapua.
He kertovat näkevänsä lääkärin nyt ensimmäistä kertaa.
Lääkärien mukaan valtaosalla lapsista, etenkin alle 13-vuotiaista, -
on todettu keuhkokuume.
Se johtuu siitä, että hengitysilmassa on edelleen tuhkaa.
Javee on kiitollinen, että lääkäri ja muu perhe tapasi lääkärin.
He saivat ilmaisia lääkkeitä ja avustustarvikkeita.
Operaatio Siunauksen pastori kertoi evankeliumin -
Remediosille ja tämän sukulaisille.
Koko perhekunta antoi elämänsä Jeesukselle.
Kiitos, Operaatio Siunaus. Olette auttaneet meitä tosi paljon.
Lucille Talusan, Batangas, Filippiinit.
Tässä kaikki tältä viikolta.
Ensi viikkoon, näkemiin ja Jumalan siunausta!
Suomennos: Marianne Tenetz